《挽李提刑久善》
宋代·史尧弼

绝知嗣法一枝香，作意开堂嗣雪堂。
早悟锥沙传笔画，旋收珠玉入诗囊。
卷藏人閟龙蛇字，炳蔚家馀虎豹章。
衣钵两郎公不恨，班班文物未凄凉。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。